## **Opgave 7 Hvad kan forklare, at krystalnatten fandt sted?**

I historiefaget er det et mål at forklare, hvorfor historien udvikler sig på en bestemt måde. I denne opgave skal du undersøge, hvad der kan forklare, at Krystalnatten fandt sted. Du skal undersøge den historiske udvikling ved hjælp af historiske årsagsforklaringer.

**Baggrund**Årsagsforklaringer opdeles i udløsende og bagvedliggende årsager. En *udløsende årsag* er den umiddelbare forklaring på, at en bestemt begivenhed har fundet sted. Den *bagved­liggende årsag* er den dybere forklaring på udviklingen, dvs. baggrunden for, hvorfor det skete. I historiefaget er det typisk de bagvedliggende årsager, der er interessante at arbejde med, og det er også dem, du skal finde i denne opgave.

**Aktør eller struktur - Hvad driver historien frem?**Når du skal analysere de bagvedliggende årsager til Krystalnatten, er *aktør- og struktur­forklaringer* to vigtige redskaber. Ifølge *aktør-forklaringen* er historisk udvikling altid menneskeskabt, og det er handlinger foretaget af bestemte aktører, som får historiens hjul til at dreje rundt. Det er altså enkeltpersoner, grupper, bevægelser, partier, regeringer, der driver historien frem. *Struktur-forklaringen* peger derimod på, at det er en periodes struk­turer, der sætter rammen om menneskers handlerum. Strukturer kan være historiske sam­menhænge, sociale, politiske eller økonomiske udviklinger, bestemte menneskesyn mv. Denne forklaring lægger vægt på, at aktørernes handlinger kun kan ske indenfor de gæld­ende rammer (strukturer), og derfor er strukturerne historiens drivkraft.

**Opgave**

1. Redegør for udviklingen op til og under Krystalnatten.

|  |  |
| --- | --- |
| **Udløsende årsager til Krystalnatten**  | **Bagvedliggende årsager til Krystalnatten**  |
|  |  |

1. Skab overblik over årsagsforklaringer til Krystalnatten. Brug skemaet nedenfor. Forklar først, hvad der satte begivenhederne i gang (den udløsende årsag) og dernæst baggrunden for udviklingen (de bagvedliggende årsager).
2. Uddyb nu de bagvedliggende årsager ved hjælp af aktør-struktur forklaringen. Skal udviklingen forklares ud fra enkeltpersoners motiver og handlinger (aktørforklar­ingen), eller bør den forklares ved hjælp af de historiske og samfunds­mæssige strukturer, som personerne handlede inden for (strukturforklaringen)? Skriv dine svar i skemaet.

|  |  |
| --- | --- |
| **Bagvedliggende årsager: Aktørforklaringen**  | **Bagvedliggende årsager: Strukturforklaringen**  |
|  |  |

1. Diskutér sidst, om aktør- eller strukturforklaringen har størst forklaringskraft.